钦定古今图书集成/理学汇编/经籍典/第051卷 > 陶唐氏
## 钦定古今图书集成/理学汇编/经籍典/第051卷 > 陶唐氏

### 帝尧遵河渚得龙马图

按《史记五帝本纪》，不载。　按《宋书符瑞志》：“帝在位七
十年，修坛于河雒，率舜等升首山，遵河渚，乃有龙马
衔甲，赤文绿色，临坛而止。吐甲图而去，甲似龟，背广
九尺。其图以白玉为检，赤玉为泥，以黄金约青绳检，
文曰闿色，授帝舜。帝乃写其言，藏于东序。”

按《论语谶》：尧观河渚，一老曰：“河图将告帝期。”

按《龙鱼河图》：“尧到翠妫之川，大龟负图。”

按：《帝命验》宋均注：“尧省河洛，得龙龟之图书。”

按《中候握河纪》：“帝尧受河图之礼，云稷辨护。”